TNDT คาดโรงไฟฟ้าถ่านหินในพม่าพร้อมจ่ายไฟได้กลางปีหน้า
TNDT เผยการไฟฟ้าส่วนภูมิภาคพร้อมจำหน่ายไฟฟ้าขนาด 6MW ให้โครงการโรงไฟฟ้าถ่านหิน อ.แม่สาย เพื่อก่อสร้างโรงไฟฟ้าให้ประชาชนบริเวณ เมืองท่าขี้เหล็ก ประเทศเมียนมาร์แล้ว คาดจ่ายไฟได้กลางปี 59
8 ก.ย. 2558

บริษัท ไทย เอ็น ดี ที จำกัด (มหาชน) หรือ TNDT ระบุว่า สำหรับความคืบหน้าของโครงการโรงไฟฟ้าถ่านหินในสาธารณรัฐแห่งสหภาพเมียนมาร์ ต่อตลาดหลักทรัพย์แห่งประเทศไทยได้รับทราบมาเป็นระยะแล้วนั้น
ขณะนี้การไฟฟ้าส่วนภูมิภาคยินดีที่จะจำหน่ายไฟฟ้าขนาด 6MW ให้กับโครงการโรงไฟฟ้าถ่านหิน ณ บริเวณ บ้านเหมืองแดงใต้ อำเภอแม่สาย จังหวัดเชียงราย เพื่อใช้ในการก่อสร้างโรงไฟฟ้าและจ่ายให้ประชาชนในหมู่บ้านโดยรอบ ณ เมืองท่าขี้เหล็ก รัฐฉาน สาธารณรัฐแห่งสหภาพเมียนมาร์ โดยคาดว่าจะพร้อมจ่ายไฟฟ้าไปยังจุดดังกล่าวได้ประมาณกลางปี 59 ซึ่งบริษัทจะแจ้งความคืบหน้าให้ตลาดหลักทรัพย์แห่งประเทศไทยได้รับทราบในโอกาสต่อไป